|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për një shtesë dhe ndryshime në ligjin nr. 10463, datë 22.09.2011 “Për menaxhimin e integruar të mbetjeve” i ndryshuar | |
| **MINISTRIA UDHËHEQËSE** | Ministria e Turizmit dhe Mjedisit | |
| **FAZA E POLITIKËS/VLERËSIMIT TË NDIKIMIT** | Finale | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | VKM nr. 418, datë 27.5.2020 “Për miratimin e Dokumentit të Politikave Strategjike dhe të Planit Kombëtar për menaxhimin e Integruar të Mbetjeve” | |
| **DATA E KONSULTIMIT PUBLIK** | 28.7.2022-1.11.2022 | |
| **DATA E VLERËSIMIT TË NDIKIMIT** | 4.03.2024 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po,  datë 13.11.2023 | |
| **NUMRI I VLERËSIMIT TË NDIKIMIT** | 2023-MTM-4 | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Elvana Ramaj  *e-mail*-i: elvana.ramaj[@turizmi.gov.al](mailto:ornela.shoshi@turizmi.gov.al)  numri i telefonit: 0692121425 | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Problemi kryesor lidhet me ndotjen që i shkaktohet mjedisit nga keqmenaxhimi i mbetjeve, nëpërmjet veprimeve të hedhjes, groposjes, djegjes, braktisjes, depozitimit dhe asgjësimit nga persona fizikë dhe juridikë, duke krijuar një situatë të pakëndshme që sjell efekte negative në mjedis dhe jo vetëm si nga ana vizuale me shfaqjen e ‘lumenjve’ të mbetjeve në grykëderdhjet e lumenjve dhe grumbujve të mbetjeve përgjatë shtretërve të lumenjve si dhe në zona rurale në disa raste dhe në rrugëkalimet për në destinacione turistike.  Problemi i keqmenaxhimit të mbetjeve është një problem i identifikuar me shtrirje në nivel kombëtar për të gjithë territorin e vendit, për vetë natyrën e këtij problemi që lidhet me mbetjet si një element i veprimtarisë jetësore dhe ekonomike të individëve dhe personave fizikë dhe juridikë, vendas e të huaj, që ushtrojnë veprimtarinë e tyre në territorin e Republikës së Shqipërisë.  Nga ky problem aktualisht janë të prekur një gamë e gjerë grupesh interesi dhe popullata në përgjithësi, duke filluar nga:   * Qytetarët, duke përfshirë turistët dhe vizitorët * Bizneset (persona fizikë e juridikë vendas dhe të huaj) * Shoqëria civile dhe * Institucionet e qeverisjes qendrore (MTM, AKM) * Organet e vetëqeverisjesvendore (Bashkitë dhe njësitë administrative).   Shkaqet kryesore të problemit, të paraqitura në mënyrë të përgjithshme edhe në Raportet e Komisionit Evropian për Shqipërinë, lidhen kryesisht me:  • Shtrirjen e pjesshme të mbulimit me shërbimin e menaxhimit të mbetjeve,  • Grumbullimin dhe largimin e pamjaftueshëm të mbetjeve,  • Sasinë e kufizuar të mbetjeve, që depozitohet dhe trajtohet në landfille,  • Praninë e një numri të madh venddepozitimesh (të lejuara dhe të palejuara), të cilat janë jashtë standardeve sanitare dhe inxhinierike,  • Numrin e kufizuar dhe cilësinë jo të mirë të pajisjeve për grumbullimin dhe transportin  e mbetjeve. Infrastruktura e mbledhjes është e dobët, pasi shpesh numri i kontenierëve  është i pamjaftueshëm dhe pajisjet e grumbullimit (kontenierë dhe kamiona) nuk janë  sipas standardeve evropiane dhe kanë nevojë për rinovim në mënyrë të vazhdueshme.  • Mungesën e ndarjes së mbetjeve (kategorizimin e tyre) në burim dhe normën e vogël të riciklimit,  • Mungesën e infrastrukturës për menaxhimin e integruar të mbetjeve,  • Ndërveprimin dhe kordinimin e dobët të strukturave të qeverisë qendrore me pushtetin vendor dhe sektorët e tjerë të interesuar;   * + Niveli i ulët i ndërgjegjësimi i personave fizikë dhe juridikë, të cilët gjatë veprimtarisë së tyre, gjenerojnë grumbullojnë apo transferojnë mbetje;   + Mungesa e dispozitave për kategorinë ‘individ’ në legjislacionin e mbetjeve;   + Kapacitet jo i përshtatshëm për të monitoruar subjektet që kanë objekt të punës së tyre menaxhimin e mbetjeve;   + Mbivendosje e fushave të përgjegjësisë midis institucioneve;   + Ndryshimet institucionale të herëpashershme që reflektohen në ndryshimet e strukturave inspektuese.   + Mospërmbushja e kërkesave ligjore për menaxhimin e kategorive dhe rrymave të ndryshme të mbetjeve nga personat fizikë/juridikë   + Mospërmbushja e detyrimit të vetëmonitorimit dhe raportimit pranë MTM/AKM nga personat fizikë/juridikë që gjenerojnë, grumbullojnë, trajtojnë, riciklojnë dhe transferojnë mbetje. | | |
| **OBJEKTIVAT**  *Cilat janë objektivat dhe efektet e synuara të propozimit?*   * **Reduktimi dhe eliminimi i** keqmenaxhimit të mbetjeve nga personat fizikë/ juridikë dhe **nga individët**, për arritjen e objektivit ‘mbetje zero’, deri në vitin 2030; * Garantimi i efikasitetit te sanksioneve administrative nepermjet ndryshimit te natyres juridike te sanksioneve kundrejt kundervajtjeve te kryera ne dem te mjedisit. * Rritja e ndërgjegjësimit të të gjithë aktorëve të përfshirë në menaxhimin e mbetjeve për të qenë më miqësorë ndaj mjedisit, si dhe marrjen e masave për t’u pajisur me infrastrukturën e nevojshme që mbështet këtë mënyrë menaxhimi; * Organizimi i 15 fushatave ndërgjegjësuese për individët dhe subjektet brenda vitit 2024, duke synuar uljen e rasteve të keqmenaxhimit të mbetjeve. * Forcimi i kapaciteteve inspektuese dhe kontrolluese të strukturave përgjegjëse për kryerjen e inspektimeve dhe të kontrolleve. * Garantimi i cilësisë së mjedisit dhe shëndetit të njeriut nëpërmjet vendosjes dhe vjeljes së masës së sanksioneve reale për keqmenaxhimin e mbetjeve, për të dekurajuar veprime të keqmenaxhimit të mbetjeve dhe ndotjes së mjedisit; * Përcaktimi i qartë i kompetencave institucionale i strukturave përgjegjesë per monitorimin dhe kontrollin për mbetjet brenda vitit 2024. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Për arritjen e objektivave të politikës janë shqyrtuar opsionet e mëposhtëm:  **Opsioni 0 (*status quo)*:** - Nuk ndërhyhet me ndryshim apo politikë të re dhe vijohet me kuadrin ligjor ekzistues.  Sipas këtij opsioni nuk merret asnjë masë për të adresuar problematikat që janë evidentuara deri tani. Gjithashtu ky opsion nuk arrin përmbushjen e objektivave për menaxhimin e integruar të mbetjeve. Procesi i vjeljes së gjobave për kundërvajtjet që lidhen me menaxhimin e integruar të mbetjeve, i cili aktualisht është në nivel shumë të ulët për shkak të ankimimit administrativ dhe gjyqësor të gjobës, duke zgjatur kështu në kohë procesin dhe duke humbur qëllimin e vendosjes së sanksionit për menaxhimin e integruar të mbetjeve, në kushtet e status quosë mbetet sfidues dhe i vështirë për t’u zbatuar  Gjithashtu ky opsion e bën të pamundur plotësimin e boshllëkut ligjor nëlegjislacioni ekzistues ku nuk ka parashikime për individin për kundërvajtjet e mundshme të kryera prej tij, duke bërë të vështira sanksionet për këtë kategori.  **Opsioni 1 (jo rregullator)** – Vetërregullimi dhe gjetja e zgjidhjeve përmes mekanizmave jorregullatore të problemeve të konstatuara. Është konsideruar edhe zgjidhja që mund t’i jepej problematikave përmes një trajnimi vullnetar për qytetarët për të minimizuar ndotjen e mjedisit, por është vlerësuar si një mënyrë e cila nuk do mundësojë zgjidhjen e të gjitha problemeve të hasura dhe konkretisht atyre problemeve të cilat dëmtojnë mjedisin dhe shëndetin e njeriut.  **Opsioni 2:** - Hartimi i një ligji të ri “**Për menaxhimin e integruar të mbetjeve”, i ndryshuar.** Kjo alternativë nuk mund të realizohet me nismën aktuale, pasi ligji do të amendohet vetëm në dy nene si dhe shtohet një nen i ri për të mundësuar rritjen e efektivitetit në zbatimin e tij. Gjithashtu ehe koha e nevojshme për hartimin e një ligji të ri është më e gjatë dhe kostot respektive që e shoqërojne këtë proces janë të larta. Nëse do të ishin evidentuar ndërhyrje të tjera që do të preknim në masë të konsiderueshme në më shumë se 50 % të dispozitave të tij ligjin ekzistues, do të vlerësohej i nevojshëm hartimi i një ligji të ri. Hartimi i një ligji të ri për menaxhimin e integruar të mbetjeve duke kërkuar një kohë të gjatë për t’u realizuar, ndikon në shpejtësinë dhe mundësinë e adresimit të promematikës së vërejtur.  **Opsioni 3**: **I preferuar**- Amendimi/ndryshimi i ligjit ekzistues “**Për menaxhimin e integruar të mbetjeve”, të ndryshuar**”.  Amendimi/ndryshimi i ligjit konsiston në forcimin e masës së gjobave për kundravajtjet administrative në legjislacionin në fuqi për menaxhimin e integruar të mbetjeve me 30% të vlerës së gjobave për të gjitha veprimet në kundërshtim me dispozitat e ligjit për hedhjen apo groposja e të gjitha llojeve të mbetjeve në vende publike; djegien e të gjitha llojeve të mbetjeve si dhe braktisjen, depozitimin apo asgjësimin e pakontrolluar të mbetjeve.  Në të njëjtën kohë parashikohen për herë të parë masa për kundërvajtjen e kryera nga individë, gjë e cila mungon në legjislacionin aktual, nëpërmjet futjes së konceptit dhe përkufizimit për individin në ligjin bazë ‘Për menaxhimin e integruar të mbetjeve’.  Njëkohësisht nëpërmjet këtij propozimin do të realizohet edhe parashikimi në legjislacionin e fushës së mbetjeve të dënimit me gjobë si titull ekzekutiv, në përputhje me nenin 510 të Kodit të Procedurës Civile dhe Ligjin nr. 10279/2010 “Për kundërvajtjet administrative”.  Ky parashikim në legjislacionin e menaxhimit të integruar të mbetjeve të dënimit me gjobë si titull ekzekutiv do të sjellë efektivitet në ekzekutimin e sanksioneve që vendosen nga organet administative.  Nga vlerësimi i këtyre ndryshimeve në ligjin ekzistues rezulton se kemi të bëjmë me më pak se 50 % të dispozitave të ligjit aktual, që konfirmon këtë opsion. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.* Ndikimet ekonomike të opsionit të preferuar – Amendimi i ligjit “Për menaxhimin e integruar të mbetjeve”, të ndryshuar, do të përfshijnë kostot e drejtpërdrejta për sektorin publik (Ministrinë e Turimit dhe Mjedisit (MTM) dhe Agjencinë Kombëtare të Mjedisit (AKM).*Kostot e drejtpërdrejta për sektorin publik* lidhen me:(i) me kostot e stafit të Ministrisë së Turizmit dhe Mjedisit që do të punojë për hartimin e projektligjit, për ndjekjen e procedurave të konsultimit me publikun, të dërgimit për mendim në ministritë e linjës dhe përgatitjen e praktikës për në Këshill të Ministrave; dhe(ii) kostot për trajnimin e inspektoratit të mjedisit në lidhje me kontrollin dhe vjeljen e të ardhurave nga gjobat e vendosura nga kjo strukturë përgjegjëse inspektuese në fushën e mjedisit. **Ndikimi mjedisor** do të reduktohet ndotja e mjedisit dhe do të rritet ndërgjegjësimi i personave fizik/juridik dhe individëve për menaxhimin e integruar të mbetjeve; do të minimizohet ndikimi negativ në mjedisi nga ndotja që shkakton keqmenaxhimi i mbetjeve si dhe pasojat afatgjata të kësaj ndotje në mjedis.  **Ndikim social** mjedis më i pastër dhe ruajtja e tij brez pas brezi duke ndërgjegjësuar qytetarët për të ruajtur mjedisin të pastër dhe minimizimin prej tyre të ndotjes. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është përzgjedhur **Opsioni 3 - Amendimi/ndryshimi i ligjit ekzistues** “**Për menaxhimin e integruar të mbetjeve”, i ndryshuar** krahasuar ky si me status quo-në, opsionin jo rregullator ashtu dhe me opsionin 2 të hartimit të një ligji të ri për menaxhimin e integruar të mbetjeve.  Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere. Sipas kësaj metode, opsioni 3 konsiderohet si opsioni më i mirë i mundshëm që vlerësohet me pikë më të larta për përmbushjen e kritereve .  Edhë në përfundim të analizës me shumë kritere, opsioni 3 është vlerësuar si mënyra më e mirë e mundshme për të garantuar arritjen e objektivave dhe zgjidhjen e problemeve të evidentuara, që lidhen me:  a) reduktimin e ndotjes së ujit, ajrit, tokës dhe ndotjeve të tjera të çdo lloji në zonat urbane dhe jashtë tyre, **si rezultat i keqmenaxhimit të mbetjeve**;  b) përmirësimin e peizazhit natyror dhe një mjedis të pastër, si dhe rehabilitimin e vlerave kulturore dhe estetike të peizazhit natyror;  c) garantimin e cilësisë së mjedisit dhe mbrojtjes së shëndetit të popullsisë nëpërmjet, vendosjes së sanksioneve proporcionale, me qëllim dekurajimin e aktiviteteve që dëmtojnë cilësinë e mjedisit dhe  ç) rritjen e efikasitetit në ushtrimin e kontrolleve me qëllim parandalimin/reduktimin e kundërvajtjeve administrative në fushën e mjedisit.  Edhe nga pikëpamja e teknikës legjislative, është vlerësuar që opsioni 3 është opsioni i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit është mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.  Për sa më sipër, forcimi i masës administrative nëpërmjet ashpërsimit të kundërvajtjes administrative të parashikuara në ligj do të ndihmojnë për arritjen e objektivave të vendosura  Përzgjedhja e këtij opsioni, do të krijojë mundësitë e forcimit të zbatimit të ligjit nëpërmjet qartësimit të procedurës si gjobave si titull ekzekutiv për kundërvajtjet e parashikuara në nenet 62 dhe 63 të ligjit nr. 10463, datë 22.09.2011 “Për menaxhimin e integruar të mbetjeve”, të ndryshuar. Njëkohësisht vendosja për herë të parë e dispozitës për kundërvajtjet e individit do të plotësojë këtë element që ka munguar deri tani.  Përllogaritja e kostos totale për opsionin e preferuar mbi buxhetin e shtetit gjatë periudhës së hartimit dhe miratimit të ligjit, konsiston në:  1. Kostot e stafit të MTM që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës dhe më pas në Këshillin e Ministrave për shqyrtim e miratim.  2. Kostot e planifikuara për punën kontrolluese e inspektuese në terren të inspektorëve e strukturave përkatëse sikurse përcaktohen në projektligj, pagat e punonjësve të cilat kanë detyrë funksionale inspektimin dhe kontrollin, të cilat shkojnë **120,000 lekë/vit në vitin e parë** që lidhet me kosotn e stafit të angazhuar për hartimin e projektligjit, ndërsa puna kontrolluese e inspektuese në terren nuk ka kosto shtesë.    **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 1** | **Viti 2** | **Viti 3** | | **N/A** | **N/A** | **N/A** | | | |
|  | | |
| **KONSULTIMI**  Këshillimi kombëtar u zhvillua nga data 19 Janar 2022 deri në datën 31 Mars 2022 në të cilën u anketuan qytetarët si më poshtë vijon:  1. Dërgimi i zarfit me pyetësorin në çdo familje shqiptare.  2. Plotësimi i pyetësorit përmes faqes online [ëëë.këshillimikombetar.al](http://www.këshillimikombetar.al) dhe  3. Plotësimi i pyetësorit në tendat e ngritura në çdo bashki.  Pyetjes nëse qeveria duhet të tregohet më e ashpër jo vetëm me subjektet, por edhe me individët që ndotin hapësirat publike, 77 % e të intervistuarve u shpreh pozitivisht rreth kësaj mase ndëshkuese.  Projektligji u publikua në regjistrin elektronik të njoftimit dhe konsultimit publik (RENJKP) nga data 28.07.2022 deri me datë 20.12.2022, por nuk ka patur asnjë koment për të, pavarësisht se numri i shikimeve është 710. Gjithashtu, projektligji është publikuar edhe në faqen zyrtare të Ministrisë së Turizmit dhe Mjedisit.  [http://ëëë.konsultimipublik.gov.al](http://www.konsultimipublik.gov.al), si dhe  [http://ëëë.mjedisi.gov.al](http://www.mjedisi.gov.al)  Gjithashtu projektligji është prezantuar në dëgjesën publike, që u mbajt në datë 01.11.2022, ora 11:00, pranë Ministrisë së Turizmit dhe Mjedisit.  Në dëgjesë morën pjesë përfaqësues nga MTM, grupet e interesit (bizneset), Universitetet, media, dhe përfaqësues të shoqërisë civile (OJF-ve) të angazhuara në fushën e mbetjeve. Pjesëmarrësit u shprehën parimisht dakord për forcimin e masave, duke kërkuar në të njëjtën kohë fuqizimin e strukturave inspektuese si dhe qartësimin e roleve dhe përgjegjësive të gjithë strukturave të përfshira në këtë proces. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi dhe monitorimi në terren i dispozitave të projektligjit do të realizohen nga struktura përgjegjëse inspektuese në fushën e mjedisit si dhe nga strukturat inspektuese të bashkive, të cilat do të kontrollojnëë dhe inspektojnë të gjithë territorin e vendit, ndërsa Ministria përgjegjëse për mjedisin që përfshin dhe fushën e menaxhimit të integruar të mbetjeve, do të monitorojë në vijimësi procesin, do të analizojë kontrollet e inspektimet e ndryshme, raportet dhe gjetjet e rekomandimet kryesore të tyre, për t’i përdorur ato për përmirësimin e politikave për të realizuar menaxhimin e integruar të mbetjeve në vijimësi. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

**Fusha e zbatimit të ligjit nr. 10364, datë 22.09.2011**“Për menaxhimin e integruar te mbetjeve”, të ndryshuar lidhet membrojtjen mjedisin dhe të shëndetin e njeriut dhe sigurimin e menaxhimin të duhur mjedisor të mbetjeve nëpërmjet: a) parandalimit e minimizimit të mbetjeve ose pakësimit të ndikimeve negative nga krijimi dhe menaxhimi i integruar i mbetjeve; b) përmirësimit të efiçencës së përdorimit të tyre; c) pakësimit të ndikimeve negative të përgjithshme nga përdorimi i burimeve.**k, që kontribojnë në një mjedis të pastër dhe të shëndetshëm për brezat e sotëm dhe të ardhshëm.**

**Në vitin 2022** pas përfundimit të pyetësorit të Këshillimit Kombëtar dhe analizimit të rezultateve, filloi puna për të jetësuar iniciativat me përparësi të evidentuara.

Kjo nismë është ndërmarrë edhe për faktin se shpeshherë subjektet fizikë/judridikë dhe individët që ndotin hapësirat publike dhe mjedisin ndëshkohen pak ose aspak nga autoritetet qendrore dhe vendore. Praktika të ngjashme të vendeve të tjera tregojnë se ashpërsimi i masave, jo vetëm për subjektet ndotëse por edhe për individët, që hedhin mbeturinat lart e poshtë në mjediset publike, ul ndjeshëm ndotjen e mjedisit.

**Gjatë kësaj periudhe, janë hartuar edhe një numër VKM të tjera në fushën e menaxhimit të integruar të mbetjeve, si vijon:**

- Ligji nr.156, datë 10.10.2013 “Për disa ndryshime në ligjin nr.10463, datë 22.09.2011 “Për menaxhimin e integruar te mbetjeve”, të ndryshuar.

- VKM nr.177, datë 06.03.2012 “Për ambalazhet dhe mbetjet e tyre”,

- VKM nr. 452, datë 11.07.2012 “Për lendfillet e mbetjeve”,

- VKM nr.705, datë 10.10.2012 “Për menaxhimin e mbetjeve të automjeteve në fund të jetës”,

- VKM nr. 765, datë 07.11.2012 “Për miratimin e rregullave për grumbullimin e diferencuar dhe trajtimin e vajrave të përdorura”.

- VKM nr.866, datë 4.12.2012 “Për bateritë akumulatorët dhe mbetjet e tyre”,

- VKM nr.957, datë 19.12.2012“Për mbetjet nga pajisjet elektrike dhe elektronike”,

- VKM nr.117, datë 13.02.2013 “Për kriteret në bazë të të cilave përcaktohet kur disa tipe të metalit skrap pushojnë së qeni mbetje”,

- VKM nr. 798, datë 29.09.2010  “Për miratimin e rregullores “Për administrimin e mbetjeve spitalore””.

- VKM nr. 229, datë 23.04.2014 “Për miratimin e rregullave për transferimin e mbetjeve jo të rrezikshme dhe informacionit që duhet të përfshihet në dokumentin e transferimit”.

- VKM nr.371, datë 11.06.2014 “Për miratimin e rregullave për dorëzimin e mbetjeve të rrezikshme dhe të dokumentit të dorëzimit të tyre”.

- VKM nr.418, datë 25.06.2014 ” Për grumbullimin e diferencuar të mbetjeve në burim”.

VKM nr.608, datë 17.09.2014 ” Për përcaktimin e masave të nevojshme pë nevojshme për grumbullimin dhe trajtimin e mbetjeve bio si dhe kriteret dhe afatet për pakësimin e tyre”.

- VKM nr. 641, date 01.10.2014 “Per miratimin e rregullave per eksportin e mbetjeve dhe kalimin tranzit te mbetjeve jo te rrezikshme e te mbetjeve inerte”,

- VKM nr. 127, datë 11.02.2015 “Kërkesat për përdorimin në bujqësi të llumrave të ujërave të ndotura”,

- VKM nr. 575, date 24.06.2015 “Për miratimin e kërkesave për menaxhimin e mbetjeve inerte”.

- VKM nr. 687, date 29.7.2015 “Per miratimin e rregullave per mbajtjen, perditesimin dhe publikimin e statistikave te mbetjeve”,

- VKM nr. 652, date 14.09.2016 “Per rregullat dhe kriteret per menaxhimin e mbetjeve nga gomat e perdorura”.

- VKM nr. 319, datë 31.5.2018 “Për miratimin e masave për kostot e menaxhimit të integruar të mbetjeve”.

Nga kontrollet inspektuese të kryera nga Agjencia Kombëtare e Mjedisit për periudhën 2020-2022 janë inspektuar dhe mëse 2000 subjekte dhe janë vendosur gjithsej 150 masa administrative, nga të cilat 12 masa për shkeljen e dispozitave të Ligjit “Për menaxhimin e integruar të mbetjeve”.

**Drejtoria Inspektim Kontrollit në Qendër:**

Nga 733 inspektime dhe 31 masa administrative të vendosura, nga të cilat 3 masa i përkasin ligjit "Për menaxhimin e integruar të mbetjeve" me vlerë 1 milion lekë.

**Agjencia Rajonale Tiranë, Durrës, Dibër**

Nga 363 inspektime në total dhe 30 masa administrative të vendosura, nga të cilat 3 masa i përkasin ligjit "Për menaxhimin e integruar të mbetjeve" me vlerë 1,5 milion lekë.

**Agjencia Rajonale Fier, Vlorë, Gjirokastër**

Nga 364 inspektime dhe 24 masa administrative të vendosura, nga të cilatt 4 masa i përkasin ligjit "Për menaxhimin e integruar të mbetjeve" me vlerë 1 milion lekë.

**Agjencia Rajonale Berat, Elbasan, Korçë**

Nga 354 inspektime të kryera dhe 22 masa administrative të vendosura, nga të cilat 10 masa i përkasin ligjit "Për menaxhimin e integruar të mbetjeve" me vlerë nga 500 mijë lekë.

**Agjencia Rajonale Lezhë, Shkodër, Kukës**

Nga 367 inspektime të kryera dhe 43 masa administrative të vendosura, nga të cilat 2 masa i përkasin ligjit "Për menaxhimin e integruar të mbetjeve" me vlerë nga 1 milion lekë.

Të dhënat e mësipërme tregojnë së ka vend për përmirësim në drejtim të forcimit të parashikimeve ligjore për kundërvajtjet dhe rritjes së efikasitetit të isnpektimeve nëpërmjet zbatimit të dispozitave të reja.

# Problemi në shqyrtim

* *Përshkruani natyrën e problemit.*
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Në Shqipëri gjatë viteve të fundit, sasia e gjenerimit të mbetjeve është rritur, ndërsa mënyra e menaxhimit të tyre ka vend për përmirësim.

Menaxhimi i mbetjeve kryhet në të gjitha zonat urbane dhe më pak në zonat rurale. Mbetjet hidhen kryesisht në vendepozitime të caktuara nga Njësitë e Vetqeverisjes Vendore, por ka sasi që hidhen dhe në vende të paautorizuara, përgjatë rrugëve dhe afër vendbanimeve. Shërbimi i menaxhimit të mbetjeve kryhet përmes kontraktimit nga Njësitë e Vetqeverisjes Vendore të ndërmarrjeve private apo dhe përmes kompanive të tyre dhe këto kontrata janë zakonisht me një kohëzgjatje 3-5 vjet. Sa i takon përgatitjes së kuadrit ligjor në fushën e mbetjeve vihet re nje përputhshmëri me direktivat dhe rregulloret e BE-së, por sfidë mbetet ende zbatueshmëria e plotë e tij.

Problemi kryesor lidhet me ndotjen që i shkaktohet mjedisit nga keqmenaxhimi i mbetjeve, nëpërmjet veprimeve të hedhjes, groposjes, djegjes, braktisjes, depozitimit dhe asgjësimit nga persona fizikë dhe juridikë, duke krijuar një situatë të pakëndshme që sjell efekte negative në mjedis dhe jo vetëm si nga ana vizuale me shfaqjen e ‘lumenjve’ të mbetjeve në grykëderdhjet e lumenjve dhe grumbujve të mbetjeve përgjatë shtretërve të lumenjve si dhe në zona rurale në disa raste dhe në rrugëkalimet për në destinacione turistike.

Problemi i keqmenaxhimit të mbetjeve është një problem i identifikuar me shtrirje në nivel kombëtar për të gjithë territorin e vendit, për vetë natyrën e këtij problemi që lidhet me mbetjet si një element i veprimtarisë jetësore dhe ekonomike të individëve dhe personave fizikë dhe juridikë, vendas e të huaj, që ushtrojnë veprimtarinë e tyre në territorin e Republikës së Shqipërisë.

Nga ky problem aktualisht janë të prekur një gamë e gjerë grupesh interesi dhe popullata në përgjithësi, duke filluar nga:

* Qytetarët, duke përfshirë turistët dhe vizitorët
* Bizneset (persona fizikë e juridikë vendas dhe të huaj)
* Shoqëria civile dhe
* Institucionet e qeverisjes qendrore (MTM, AKM)
* Organet e vetëqeverisjesvendore (Bashkitë dhe njësitë administrative)

Shkaqet kryesore të problemit, të paraqitura në mënyrë të përgjithshme edhe në Raportet e

Komisionit Evropian për Shqipërinë, lidhen kryesisht me:

• Shtrirjen e pjesshme të mbulimit me shërbimin e menaxhimit të mbetjeve,

• Grumbullimin dhe largimin e pamjaftueshëm të mbetjeve,

• Sasinë e kufizuar të mbetjeve, që depozitohet dhe trajtohet në landfille,

• Praninë e një numri të madh venddepozitimesh (të lejuara dhe të palejuara), të cilat janë jashtë standardeve sanitare dhe inxhinierike,

• Numrin e kufizuar dhe cilësinë jo të mirë të pajisjeve për grumbullimin dhe transportin e

mbetjeve. Infrastruktura e mbledhjes është e dobët, pasi shpesh numri i kontenierëve

është i pamjaftueshëm dhe pajisjet e grumbullimit (kontenierë dhe kamiona) nuk janë

sipas standardeve evropiane dhe kanë nevojë për rinovim në mënyrë të vazhdueshme.

• Mungesën e ndarjes së mbetjeve (kategorizimin e tyre) në burim dhe normën e vogël të riciklimit,

• Mungesën e infrastrukturës për menaxhimin e integruar të mbetjeve,

• Ndërveprimin dhe kordinimin e dobët të strukturave të qeverisë qendrore me pushtetin vendor dhe sektorët e tjerë të interesuar;

- niveli i ulët i ndërgjegjësimi i personave fizikë dhe juridikë, të cilët gjatë veprimtarisë së tyre, gjenerojnë grumbullojnë apo transferojnë mbetje;

* + mungesa e dispozitave për kategorinë ‘individ’ në legjislacionin e mbetjeve;
  + kapacitet jo i përshtatshëm për të monitoruar subjektet që kanë objekt të punës së tyre menaxhimin e mbetjeve;
  + mbivendosje e fushave të përgjegjësisë midis institucioneve;
  + ndryshimet institucionale të herëpashershme që reflektohen në ndryshimet e strukturave inspektuese.
  + mospërmbushja e kërkesave ligjore për menaxhimin e kategorive dhe rrymave të ndryshme të mbetjeve nga personat fizikë/juridikë
  + mospërmbushja e detyrimit të vetëmonitorimit dhe raportimit pranë MTM/AKM nga personat fizikë/juridikë që gjenerojnë, grumbullojnë, trajtojnë, riciklojnë dhe transferojnë mbetje,

Për momentin, nuk ka një sistem të standardizuar raportimi dhe Bashkitë i raportojnë drejtpërsëdrejti Agjencisë Kombëtare të Mjedisit. VKM Nr. 687 datë 29.7.2015, “Për miratimin e rregullave për mbajtjen, përditësimin dhe publikimin e statistikave të mbetjeve” ka hyrë në fuqi në 1 Janar 2019.

Një ndër shkaqet që shkakton këto problematika, është që në legjislacionin aktual për menaxhimin e mbetjeve, mungon dispozita që parashikon kundërvajtje për individët. Veçanërisht vitet e fundit, më rritjen e konsiderueshme të numrit të turistëve në vend, ky problem meriton një rëndësi dhe vëmëndje të veçantë.

Një shkak tjetër, që ndikon në krijimin e kësaj problematike është koordinimi ndërinstitucional, i cili ka patur mangësi edhe në kontekstin e mosrakordimit për grumbullimin e të dhënave për inspektimet dhe gjobat e vendosura.

Pavarësisht përmirësimeve që ka sjellë zbatimi i legjislacionit (të përmirësuar në vijimësi) për menaxhimin e integruar të mbetjeve, përsëri kuadri rregullator ka mangësi që duhen adresuar.

Në këtë pikë duhet theksuar se bashkite luajnë një rol kyç në procesin e menaxhimit të integruar të mbetjeve.

Nga analiza e problematikës së vërejtur vlerësohet se një ndërhyjre për ashpërsimin e masës së gjobave, plotësimin e boshllëkut ligjor për individin dhe adresimi i procedurës së mekanizmit për vjeljen e gjobave do të trajtojë çështjet e sipërpërmendura, me qëllim ulejn e rasteve të keqmenaxhimit të mbetjeve dhe ndotjes së mjedisit.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Menaxhimi i mbetjeve është një nga sfidat më të mëdha mjedisore të Shqipërisë, së bashku me ndotjen e ujit dhe ajrit, degradimin e tokave, dhe humbjen e diversitetit.

Ndërhyrja e qeverisë në politikat e menaxhimit të mbetjeve ka për qëllim të adresojë sfidat e mjedisit dhe të sigurojë një trajtë më të qëndrueshme të mbetjeve.

Rritja e kontrolleve dhe ndalimi i perdorimit te produkteve dhe substancave kimike te cilat kane ndikim te keq ne mjedis dhe shendet do te jete nje faktor qe do te permiresoje menaxhimin e mbetjeve ne vendin tone.

Qeveria synon zvogëlimin e prodhimit të mbetjeve në burim, përmirësimin e sistemeve të riciklimit dhe përpunimit të mbetjeve, duke inkurajuar dhe mbështetur infrastrukturën e riciklimit dhe përpunimit të mbetjeve. Nëpërmjet kësaj nisme synohet ndërmarrja e masave për të parandaluar dhe ndëshkuar hedhjen e ilegale të mbetjeve në ambiente të ndryshme. Kjo mund të përfshijë kontrolle të rrepta në vendet e hedhjes së mbetjeve dhe fushatat e ndërgjegjësimit të publikut. Implementimi i masave ndëshkuese dhe tarifave te reja per kundervajtje te ndryshme qe lidhen me keqmenaxhimin e mbetjeve mund te jete nje stimulues ekonomik per te zvogeluar prodhimin dhe hedhjen e tyre.

Gjithashtu, qeveria synon të ndërmarrë fushata të edukimit dhe ndërgjegjësimit të publikut rreth menaxhimit të mbetjeve, duke inkurajuar sjellje më të qëndrueshme dhe praktika të përgjegjshme në përdorimin dhe hedhjen e produkteve.

Nga sa më sipër, vlerësohet se është e përshtatshme ndryshimi i politikës, me qëllim:

* Forcimin e masës së gjobës për kundravajtjen administrative nëpërmjet ashpërsimit të saj dhe parashikimit si titull ekzekutiv, të ekzekutueshëm direkt pas përfundimit të ankimit administrativ;
* Minimizimin dhe parandalimin e dëmtimit /ndotjes së mjedisit, nëpërmjet keqmenaxhimit të mbetjeve dhe vendosjes së sanksioneve proporcionale, me qëllim dekurajimin e aktiviteteve që dëmtojnë cilësinë e mjedisit dhe ndërgjegjësimin e personave fizik/juridik;
* Mbrojtjen dhe ruajtjen e mjedisit;

Rritjen e efikasitetit të institucioneve qendrore dhe vendore në mbrojtjen e mjedisit.

Kjo nismë është në një linjë me kërkesat e programit të Qeverisë 2021-2025, “Seksioni Turizmi dhe Mjedisi”, që përcakton si objektiv kryesor: Menaxhimin e integruar të mbetjeve në tërësinë e territorit sipas Masterplanit (të miratuar nga KKT në 2020), si dhe me VKM nr. 418, datë 27.5.2020 “Për miratimin e Dokumentit të Politikave Strategjike dhe të Planit Kombëtar për menaxhimin e Integruar të Mbetjeve”, që synon “Krijimin e një kuadri strategjik dhe rregullator në Shqipëri, për të ulur sasinë e mbetjeve të gjeneruara dhe menaxhuar në mënyrë të integruar mbetjet e gjeneruara në linjë me objektivat e Direktivës Kuadër të Mbetjeve të BE dhe marrëveshjet ndërkombëtare”.

Ky dokument strategjik dhe plani i veprimit parashikohen që “Objektivat specifikë synojnë të japin zgjidhje praktike, për: adresimin e problematikave në sistemin e deritanishëm të menaxhimit; dhe zbatimin e kuadrit ligjor në fuqi....Mbetjet hidhen kryesisht në venddepozitime të caktuara nga njësitë e vetëqeverisjes vendore, por ka sasi që hidhen dhe në vende të paautorizuara, përgjatë rrugëve dhe afër vendbanimeve.”. Zbatimi i Dokumentit të Politikave Strategjike do të kërkojë një riorganizim thelbësor institucional, për të qartësuar strukturat përgjegjëse për hartimin dhe zbatimin e legjislacionit për menaxhimin e integruar të mbetjeve, si dhe detyrat institucionale, për të arritur objektivat e zvogëlimit, ripërdorimit dhe të riciklimit.

Koncepti i ekonomisë qarkulluese është shprehur edhe në VKM-në nr. 418, datë 27.5.2020 “Për miratimin e dokumentit të politikave strategjike dhe të planit kombëtar për menaxhimin e integruar të mbetjeve 2020–2035”, e cila është zhvilluar mbi vizionin ose perceptimin e konceptit të **“Zero mbetje”,** në mënyrë që mbetjet të grumbullohen dhe trajtohen si lëndë të para dhe menaxhimi të bëhet në përputhje me konceptin e sistemeve qarkulluese, duke i shërbyer kriterit të përdorimit dhe ruajtjes së burimeve të lëndëve të para.

Në këtë dokument, qëllimi kryesor është kalimi nga ekonomia lineare në atë qarkulluese. Në bazë të dokumentit, mbledhja e mbetjeve, trajtimi si lëndë e parë si dhe menaxhimi i tyre duhet të bëhet në përputhje me konceptin e sistemeve të ekonomisë qarkulluese

Në kontekstin ndërkombëtar, Republika e Shqipërisë ka shprehur angazhimin e saj për të siguruar menaxhimin e integruar të mbetjeve dhe përafrimin me standardet e BE-së për ekonominë qarkulluese, duke nënshkruar Axhendën e Gjelbër të Ballkanit Perëndimor në Samitin e Sofies (Bullgari) në Nëntor 2020, marrëveshje e cila ka në themel të saj ekonominë qarkulluese, e cila është e lidhur ngushtësisht me menaxhimin e mbetjeve: parandalimin, reduktimin, ndarjen në burim, kompostimin, riciklimin dhe vetëm nëse janë konsumuar të gjithë hapat e mësipërme landfillimin e sa sisë së mbetur të këtyre mbetjeve.

Strategjia dhe politikat e MTM-së për menaxhimin e integruar të mbetjeve, janë në përputhje të plotës me objektivat e saj.

Axhenda e Gjelbër dhe Plani i saj i Veprimit, i miratuar në Deklaratën e Sofjes, angazhon Shqipërinë si një vend i Ballkanit Perëndimor të shkojë drejt ekonomisë qarkulluese nëpërmjet:

* Përmirësimit të menaxhimit të mbetjeve,
* Rritjës së produktivitetit të burimeve
* Krijimit të mënyrave inovative dhe më efikase të prodhimit dhe konsumit, dhe
* Futjes së qarkullimit në modelet e biznesit.

Shqipëria është Palë e Konventës së Bazelit për Kontrollin e Lëvizjeve Ndërkufitare të Mbetjeve të Rrezikshme, të cilën e ka ratifikuar me anë të Ligjit nr. 8216, datë 13.5.1997 “Për aderimin e Repubkiës së Shqipërisë në Konventën e Bazelit “për kontrollin e lëvizjeve ndërkufitare të mbetjeve të rrezikshme dhe asgjësimin e tyre’, sipas së cilës shtetet palë duhet të vendosin një politikë të përshtatshme penale në legjislacionin penal dhe legjislacionin e menaxhimit të mbetjeve dhe të ndëshkojnë rreptësishtë trafikun e paligjshëm të mbetjeve të rrezikshme. Në ligjin shqiptar, këto të fundit përkufizohen sipas listave të Anekseve I, II dhe VIII të Konventës së Bazelit dhe Listës Evropiane të Mbetjeve.

Po kështu nga MTM janë mbajtur parasysh dhe detyrimet që ka vendi në kuadër të konventave në fushën mbetjeve në të cilat Shqipëria është palë si dhe në kuadër të procesit të integrimit evropian, janë të shumta dhe kanë në fokus menaxhimin e integruar të mbetjeve dhe mbrojtjen e mjedisit, duke fillluar nga parandalimi i mbetjeve, reduktimi i mbetjeve, rritja e ripërdorimit, riciklimit dhe kompostimit, ndarjes së mbetjeve në burim dhe dërgimin në landfill, vetëm pasi të gjithë opsionet e mësipërme të jenë ezauruar.

Puna e kryer deri tani nga MTM është fokusuar në rritjen e masës së përafrimit të kuadrit ligjor vendas me EU acquis në fushën e mbetjeve si dhe në bashkëpunim me NJQV të promovimit të iniciativave pilote të mbështetura nga projekte me financim të huaj të donatorave për ndarjen e mbetjeve në burim dhe rritjen e shkallës së riciklimit dhe kompostimit në vend.

Industria e riciklimit është një nga aktorët më të rëndësishëm në menaxhimin e mbetjeve. Riciklimi në vetvete është ndoshta elementi më thelbësor dhe forma më e njohur për zvogëlimin e mbetjeve që zhvillohet nëpërmjet një zinxhiri procesesh duke përfshirë ndarjen në burim, grumbullimin e diferencuar, përzgjedhjen dhe përpunimin, që çon në zvogëlimin e një sasie të konsiderueshme të mbetjeve që depozitohen në lendfill.

Riciklimi ka progres krahasuar me disa vite më parë, pasi janë ngritur kompani që grumbullojnë metalet, plastikën, letrën dhe qelqin dhe i riciklojnë ato. Edhe për rryma të tjera mbetjesh ka filluar grumbullimi dhe menaxhimi i tyre. Për t’u përmendur janë mbetjet spitalore, të baterive, të vajrave, të pajisjeve elektrike dhe elektronike. Përpjekjet për ndarjen në burim të mbetjeve, kanë qenë të shpeshta por pa rezultat pozitiv. Kjo për shkak të mungesës së plotë të infrastrukturës por edhe të ndërgjegjësimit publik. Sa i takon përgatitjes së kuadrit ligjor në fushën e mbetjeve vihet re nje përputhshmëri me direktivat dhe rregulloret e BE-së, por sfidë mbetet ende zbatueshmëria e plotë e tij.

Paralelisht është punuar për rritjen e numrit të inspektimeve dhe kontrolleve nga Inspektorati i Mjedisit dhe Inspektoratet e bashkive për zbatimin e dispozitave në fuqi për menaxhimin e integruar të mbetjeve.

Konkretisht, referuar të dhënave nga AKM, janë kryer inspektime në 2181 subjekteve në periudhën Korrik 2020 - Gusht 2022 dhe janë vendosur 12 masa administrative për shkelje të dispizitave të Ligjit "Për menaxhimin e integruar të mbetjeve", të ndryshuar.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Kjo politikë e propozuar synon përmbushjen e objektivave të mëposhtme:

* **Reduktimi dhe eliminimi i** keqmenaxhimit të mbetjeve nga personat fizikë/ juridikë dhe **nga individët**, për arritjen e objektivit ‘mbetje zero’, deri në vitin 2030;
* Garantimi i efikasitetit te sanksioneve administrative nepermjet ndryshimit te natyres juridike te sanksioneve kundrejt kundervajtjeve te kryera ne dem te mjedisit.
* Rritja e ndërgjegjësimit të të gjithë aktorëve të përfshirë në menaxhimin e mbetjeve për të qenë më miqësorë ndaj mjedisit, si dhe marrjen e masave për t’u pajisur me infrastrukturën e nevojshme që mbështet këtë mënyrë menaxhimi;
* Organizimi i 15 fushatave ndërgjegjësuese për individët dhe subjektet brenda vitit 2024, duke synuar uljen e rasteve të keqmenaxhimit të mbetjeve.
* Forcimi i kapaciteteve inspektuese dhe kontrolluese të strukturave përgjegjëse për kryerjen e inspektimeve dhe të kontrolleve.
* Garantimi i cilësisë së mjedisit dhe shëndetit të njeriut nëpërmjet vendosjes dhe vjeljes së masës së sanksioneve reale për keqmenaxhimin e mbetjeve, për të dekurajuar veprime të keqmenaxhimit të mbetjeve dhe ndotjes së mjedisit;
* Përcaktimi i qartë i kompetencave institucionale i strukturave përgjegjesë per monitorimin dhe kontrollin për mbetjet brenda vitit 2024.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Nga shqyrtimi i opsioneve të mëposhtme rezulton:

**OPSIONET E POLITIKAVE**

*Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*

Për arritjen e objektivave të politikës janë shqyrtuar opsionet e mëposhtme:

**Opsioni 0 (*status quo)*:** - Nuk do të ndërhyhet me ndryshim apo politikë të re dhe vijohet me kuadrin ligjore ekzistues.

Sipas këtij opsioni nuk ndërmerret asnjë masë për të shmangur problematikat që janë evidentuar deri më tani. Ky opsion ka një avantazh të ngushtë për sa i përket mos shpenzimit të resurseve njerëzore dhe financiare për kryerjen e studimeve të nevojshme për evidentimin e problemit dhe hartimin e nismës, por megjithatë nuk arrin përmbushjen e objektivave të vendosur, pasi masat administrative të cilat konsiderohen si një instrument për të arritur qëllimin për parandalimin e ndotjes dhe mbrojtjes së mjedisit, janë konsideruar të ulëta referuar konkluzioneve në Këshillimin Kombëtar Gjithashtu procesi i vjeljes së gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për mbrojtjen dhe ruajtjen e diversitetit biologjik.

Aktualisht procesi i ekzekutimit të gjobave për kundërvajtjet që lidhen me menaxhimin e integruar të mbetjeve, i cili është në nivel të ulët për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për menaxhimin e integruar të mbetjeve, mbetet i vështirë për t’u zbatuar sipas këtij opsioni.

Gjithashtu mungesa e parashikimeve për individin në legjislacionin ekzistues për kundërvajtjet e mundshme për veprime në kundërshtim me parashikimet ligjore për menaxhimin e mbetjeve për hedhjen, groposjen, djegjen, braktisjen, depozitimin dhe asgjesimin e tyre mbetet e paadresuar sipas këtij opsioni.

Sakaq persona fizikë dhe juridikë për kundërvajtje të kryera për keqmenaxhimin e mbetjeve përballen me masa gjobash simbolike dhe të papërditësuara ose me mosvendosjen e asnjë sanksioni.Këto vështirësi dhe problematika kanë ndikuar në një situatë jo të kënaqshme sa i përket sidomos ndërshkimit të kundravajtjeve.

**Opsioni 1 (jo rregullator)** – Vetërregullimi dhe gjetja e zgjidhjeve përmes mekanizmave jorregullatore të problemeve të konstatuara. Është konsideruar edhe zgjidhja që mund t’i jepet problematikave përmes një trajnimi vullnetar për qytetarët për të minimizuar keqmeaxhimin e mbetjeve, por është vlerësuar si një mënyrë e cila nuk do të mundësojë zgjidhjen e të gjitha problemeve të hasura dhe konkretisht atyre problemeve të cilat dëmtojnë mjedisin dhe shëndetin e njeriut.

**Opsioni 2:** - Hartimi i një ligji të ri “**Për menaxhimin e integruar të mbetjeve”, i ndryshuar.** Kjo alternativë nuk është e preferuara dhe më fizibël , pasi sipas parashikimeve të identifikuara për projektligjin do të amendohen vetëm në dy nene si dhe do të shtohet një nen i ri. Për më shumë kjo alternativë nuk mund të realizohet me nismën aktuale, pasi ligji do të amendohet vetëm në dy nene si dhe shtohet një nen i ri për të mundësuar rritjen e efektivitetit në zbatimin e tij. Gjithashtu dhe koha e nevojshme për hartimin e një ligji të ri është më e gjatë dhe kostot respektive që e shoqërojne këtë proces janë të larta.

**Opsioni 3**: **I preferuar** - Amendimi/ndryshimi i ligjit ekzistues “**Për menaxhimin e integruar të mbetjeve” i ndryshuar**”.

Amendimi/ndryshimi i ligjit ka të bëjë me ashpërsimin e kundravajtjeve administrative në legjislacionin në fuqi për mjedisin me 30% të vlerës së gjobave, masë e cila do të jetë titull ekzekutiv dhe do të forcojë masat ndëshkuese. Në të njëjtën kohë parashikohen për herë të parë masa për kundërvajtjen e kryera nga individë, gjë e cila mungon në legjislacionin aktual për menaxhimin e integruar të mbetjeve.

Nga sa më sipër, vlerësohet se është e përshtatshme ndryshimi i politikës, ligjit bazë që lidhet me menaxhimin e integruar të mbetjeve me qëllim

* Ashpërsimin e kundravajtjeve te parashikuara në nenin 62 dhe 63 të ligjit 10463, datë 22.9.2011 “Për menaxhimin e integruar të mbetjeve”, të ndryshuar, nëpërmjet rritjes së masës së gjobave;
* Zvogëlimin dhe parandalimin e dëmtimit /ndotjes së mjedisit, si rezultat i keqmenaxhimit të mbetjeve;
* Ndërgjegjësimin e personave fizik/juridikë;
* Parashikimin për kundërvajtje të kryera nga individë, përvec rasteve të përsonave fizikë dhe juridikë që parashikon ligji aktual;
* Parashikimin ligjor për kundërvajtjet si titull ekzekutiv, që do ta bëjë më të zbatueshëm këtë ligj.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ashpërsimi i masës së gjobës si një masë me impakt të drejtëpërdrejtë në veprimtarinë ekonomike të subjekteve fizikë dhe juridikë apo ekonominë dhe buxhetin e individëve, do të ndikojë në ndërgjegjësimin e tyre për të shmangur kryerjen e veprimeve të cilat do të çonin në keqmenaxhimin e mbetjeve dhe për pasojë ndotjen e mjedisit. Ndikimet për kategoritë e sipërpërmendura janë të drejtpërdrejta.

Vendosja për herë të parë të parashikimeve për kundërvajtje për individët do të krijojë mundësi për të adresuar të gjitha rastet e shkeljeve nga kjo kategori, si dhe ndërgjegjësimin e tyre përmes zbatimit të kuadrit ligjor të përditësuar.

***Ndikimet ekonomike***

Kjo nismë nuk do të shoqërohet me kosto të shtuara për buxhetin e shtetit. Përfitimet ekonomike që do të vijnë nga zbatimi i këtij opsioni do të jenë të konsidrueshme për buxhetin e shtetin dhe për qytetarët. Këto përfitime janë analizuar në seksionet e mëposhtme:

1. Kostot e hartimit të kësaj nisme ligjore në buxhetin e shtetit do të përfshijnë:

Kostot e stafit të MTM që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës, pasqyrimin e komenteve të mundshme dhe më pas përgatitjen e praktikës për shqyrtim e miratim në Këshillin e Ministrave.

Këto kosto përllogariten të jenë nëë vlerëën **120,000 lekë projektligji**.

**Përllogaritjet për koston e hartimit te projektligjit prej 120,000 lekë** janë si më poshtë.

Ky projektligj, megjithëse në formën e amendimit të ligjit bazë, ka kërkuar dedikimin e kohën së punës së specialistit, përgjegjësit të sektorit dhe drejtorit të drejtorisë së ekonomisë qarkulluese për hartimin e praktikës së tij (projektligji, relacioni, RIA, memo, shkresa për ministritë e linjës, hedhje në sistemin e-aktet pas firmosjes), konrektisht punën e një specialisti të fushës për një periudhë prej rreth katër javësh, me rreth 4 orë pune në ditë (gjysëm dite) - me një total prej rreth 80 orë pune gjithsej; si dhe të një specialisti jurist, për një periudhë një javore, me rreth 1-2 orë pune në ditë dmth 10 orë pune gjithsej (me pagë bruto prej rreth 90,000 lekë/muaj). Gjatë kësaj kohe, si dhe për finalizimin e saj, praktika e projektligjit ka marrë kohë pune edhe nga drejtuesit e drejtorive përkatëse, duke marrë kështu në total në këtë fazë një kosto prej gjithsej **60,000** lekë.

Pas dërgimit në ministritë e linjës dhe marrjes së komenteve prej tyre, shqyrtimi, diskutimi e reflektimi i komenteve nëpërmjet bashkëpunimit të drejtorisë teknike dhe asaj juridike, si dhe përgatitja e praktikës për dërgim për shqyrtim e miratim në KM, kërkon kohën e pjesshme deri në dy javë pune të një specialisti (përfshirë këtu të dy specialistët – teknik e jurist), sikurse dhe kohë të përgjegjësve/drejtuesve të drejtorive, me një total të gjithë këto së bashku, prej gjithsej **60,000 lekë.**

**Këto kosto janë të parashikuara në buxhetin e Ministrisë së Turizmit dhe Mjedisit dhe puna e personave të përfshirë, në përgatitjen e nismës, është në kuadër të përmbushjes së detyrave të tyre funksionale brenda këtij institucioni dhe ëshhtë e pasqyruar në PBA e vitit MTM.**

2. Respektimi i legjislacionit në fuqi për menaxhimin e integruar tëë mbetjeve nga individëët dhe personat fizikëë dhe juridikëë që kryejnëë veprimtari tëë ndryshme tëë menaxhimit tëë mbetjeve me ndikim në mjedis, mund të kërkojë marrjen e masave nga ana e tyre për te përmirësuar teknologjinë që përdorin aktualisht pëër operacionet e menaxhimit tëë mbetjeve duke investuar në pajisje/makineri të reja me qëllim zbatimin e hierarkisëë sëë mbetjeve dhe realizimin e mirëëmenaxhimit tëë tyre, nëëpëërmjet operacioneve dhe praktikave mëë tëë mira tëë mundshme. Kjo do të përbejë kosto të shtuar për subjektet private që preken nga zbatimi i ligjit. Kjo kosto nuk mund të konvertohet në shifra konkrete, duke qenë se për momentin nuk mund të përllogarisim numrin e të gjithë subjekteve që do të preken dhe nuk mund te parashikohet se cili prej këtyre subjekteve do të ketë nevojë për marrjen e masave për përmirësimin/transferimin e teknologjisë së përdorur nga këto subjekte.

**Argumentimi për rritjen e propozuar prej 30 % të masës së gjobës**

Zhvillimet në mjedis dhe në fushën e menaxhimit të integruar të mbetjeve të ndodhura në periudhën kohore që nga viti 2011, kur është miratuar Ligji nr. 10463, datëë 22.9.2011 “Për menaxhimin e integruar të mbetjeve”, i ndryshuar kanëë qenëë dinamike dhe me ndryshime të konsidrueshme. Në kontekstin global dhe Evropian EU ‘*Aqcuis*’ për kapitullin 27 “Mjedisi dhe ndryshimet klimatike” dhe nënkapitulli i mbetjeve kanë marrë zhvillime dhe tendenca të reja, që lidhen me zbatimin e hierarkisëë sëë mbetjeve dhe rritjen e shkallës së reduktimit, riciklimit dhe ripërdorimit të mbetjeve dhe reduktimin e sasisë së mbetjeve që shkon në landfille. Në këtë kontekst zbatimi i hierarkisë së mbetjeve kërkon angazhimin e gjithësecilit, tëë individëëve dhe personave fizikëë e juridikëë, për sigurimin e menaxhimit të integruar të mbetjeve dhe eliminimin e keqmenaxhimit të mbetjeve nëpëmjet veprimeve tëë kundraligjshme tëë hedhjes, groposjes, djegjes apo asgjësimit të tyre në kundërshtim me dispozitat ligjore.

* Që nga viti 2011, kanë ndodhur njëë sëërë ndryshimesh ligjore, që ndikojnë në hierarkinë e pagave të administratës publike dhe kanë sjellë reformën e pagave për disa grupe të tjera të nëpunësve dhe punonjësve të administratës publike qendrore dhe vendore, duke krijuar kushtet e nevojshme për të tërhequr dhe mbajtur individët e kualifikuar. Gjithashtu, qeveria shqiptare ka ndërmarrë angazhimin për reformën dhe rritjen e pagave për disa grupe të tjera të nëpunësve dhe punonjësve të administratës publike. Në zbatim të VKM nr. 113, datë 1.3.2023 “Për përcaktimin e pagës minimale në shkallë vendi”, paga bazë minimale mujore për punonjësit në shkallë vendi, e detyrueshme të zbatohet nga çdo person, juridik a fizik, vendas ose i huaj, është **40 000** (dyzet mijë) lekë.

Gjithashtu zhvillimi ekonomik dhe rritja e numrit të turistëve e vizitorëve të huaj, që ka ndodhur vitet e fundit në vendin tonë, ka patur ndikimin e vet dhe në drejtim të mbrojtjes së mjedisit duke rritur sasinëë e mbetjeve tëë gjeneruara dhe duke rritur presionin pëër tëë siguruar njëë menaxhim tëë intgeurar tëë tyre. Rritja e shpejtë dhe intensive ekonomike sjell një sërë çështjesh mjedisore, si rritja e mbetjeve tëë prodhuara nga veprimtaritëë ekonomike si dhe mbetjet shtëpiake. Në veçanti, vendet në zhvillim, përballen me probleme të menaxhimit tëë mbetjeve dhe si rrjedhojë autoritetet kompetente duhet të forcojnë legjislacionin kombëtar në mënyrë që të zbatojnë masa më të rrepta për të kontrolluar mirëëmenaxhimin e mbetjeve. Në këtë këndvështrim, masat administrative të parashikuara në Ligjin 10463/2011, i ndryshuar, propozohet që të rriten në vlerën **30%**, krahasuar me atë që janë aktualisht.

Paralelisht me këtë për shkelësit e ligjit duhen forcuar masat ndëshkuese duke reflektuar dhe ndryshimet ekonomike të ndudhura prej mëse një dekade dhe në kontekstin e indeksimit të kostove dhe pagave dhe normës së infacionit si dhe rrethaneve të tjera ekonomike.

Sa më sipër në aspektin ekonomik është vlerësuar dhe gjykuar se rritja e gjobave në rast kundravajtjesh, me 30% është një rritje proporcionale, nisur dhe nga argumentat e sipërcituara ekonomike. Kjo do të ketë ndikim ekonomik tek individët apo subjektet fizikë dhe juridikë kundravajtëse, por ky ndikim do të jetë në përputhje me zhvillimin ekonomik të vendit, në përputhje me rritjen e pagave, rritjen e inflacionit, etj. Gjithashtu, objektivi që synohet të arrihet, pra përmirësimi i cilësisë së mjedisit, e justifikon plotësisht këtë rritje, duke qenë se benefitet e pritshme të kësaj nisme janë me një vlerë të lartë për mjedisin.*Zhvillimi i kapaciteteve profesionale të nëpunësve të strukturave përgjegjëse për mbrojtjen e mjedisit.*

Një ndër objektivat e vendosura është edhe rritja e kapaciteteve dhe aftësive profesionale të nëpunësve të strukturave përgjegjëse për menaxhimin e integruar tëë mbetjeve. Ndër masat e parashikuara për të realizuar këtë objekti është zhvillimi i trajnimeve periodike për këto nëpunës, trajnime të cilat do të shoqërohen me kosto. Për shkak se këto kosto lidhen me numrin e pjesëmarrësve në trajnime ashtu edhe me frekuencën e seancave trajnuese, e kemi të pamundur të evidentojmë një shifër qoftë edhe të përafërt të ndikimit financiar në buxhetin e institucioneve organizuese. Gjithashtu duhet të mbahet në konsideratë edhe faktin që trajnime të tilla mund të organizohen edhe me mbështetjen e donatorëve të huaj në kuadër të projekteve të ndryshme të cilat ato mund të financojnë.

***Ndikimet mjedisore dhe sociale***

Menaxhimi i integruar i mbetjeve në të gjithë territorin e vendit dhe zbatimi i hierarkisë së mbetjeve dhe përmirësimi në menaxhimin e mbetjeve nga individët dhe personat fizikë e juridikë do të sjellë rrjedhimisht ndikim pozitiv në mjedis.

Në këtë kontekst vlerësohet se ndikimi në mjedis është i drejtpërdrejtë dhe do të kontribojë në:

* Parandalimin dhe pajtueshmërinë: Gjobat më të larta shërbejnë si pengesë, duke dekurajuar individët dhe personat fizikë e juridikë nga përfshirja në veprimtari jo të ligjshme për hedhejn, djegjen, groposjen, transferimin dhe asgjesimin e mbetjeve që çojnë në ndotjen e mjedisit. Kjo mund të nxisë pajtueshmërinë me rregulloret mjedisore dhe të inkurajojë miratimin e praktikave më miqësore me mjedisin.
* Mbrojtjen e mjedisit: Rritja e gjobave mund të kontribuojë në menaxhimin e integruar të mbetjeve dhe mbrojtjen dhe ruajtjen e mjedisit duke dekurajuar veprimet që rezultojnë në ndotje. Kjo ndihmon në ruajtjen e peizazhit natyror dhe shëndetit të përgjithshëm mjedisor, duke përfituar brezat aktualë dhe të ardhshëm.
* Përmirësimin e shëndetit publik: Nivelet e reduktuara të ndotjes nga mbetjet mund të kenë efekte të drejtpërdrejta pozitive në shëndetin publik. Ndotja nga mbetjet është e lidhur drejpërdrejt me impakte shëndetësore tek njerëzit. Duke vendosur gjoba më të rrepta, autoritetet mund të zbusin ndikimet negative në shëndetin e qytetarëve.
* Ruajtjen e burimeve: Keqmenaxhimi i mbetjeve çon në ndotjen dhe shaktërrimin e burimeve natyrore. Gjobat më të larta mund të motivojnë industritë të adoptojnë praktika më të pastra dhe më të qëndrueshme, duke promovuar përdorimin e përgjegjshëm të burimeve dhe duke reduktuar ndikimin e përgjithshëm mjedisor.
* Promovimin e praktikave të qëndrueshme: Rritja e gjobave mund të nxisë inovacionin dhe të inkurajojë zhvillimin dhe zbatimin e teknologjive dhe praktikave më të pastra. Bizneset mund të investojnë në kërkime dhe zhvillim për të gjetur alternativa më të qëndrueshme për të shmangur gjobat, duke kontribuar kështu në një ekonomi më të gjelbër.
* Ndërgjegjësimin e komunitetit - Vendosja e gjobave më të larta mund të rrisë ndërgjegjësimin e publikut për çështjet mjedisore. Qytetarët mund të bëhen më të ndërgjegjshëm për veprimet e tyre dhe të kërkojnë sjellje më të përgjegjshme nga bizneset dhe individët, duke krijuar një ndjenjë përgjegjësie kolektive për mbrojtjen e mjedisit.
* Krijimin e të ardhurave për iniciativat mjedisore: Gjobat e mbledhura nga shkeljet mjedisore mund të caktohen për iniciativat për mbrojtjen e mjedisit. Këto të ardhura mund të përdoren për të financuar projektet e restaurimit mjedisor, përpjekjet për ruajtjen dhe zbatimin e rregulloreve mjedisore.
* Cilësinë e përmirësuar e jetës - Një mjedis më i pastër kontribuon në një cilësi të përmirësuar të jetës për qytetarët. Nivelet e reduktuara të ndotjes mund të përmirësojnë estetikën e komuniteteve, të përmirësojnë hapësirat rekreative dhe të krijojnë një mjedis jetese më të këndshëm dhe të shëndetshëm.
* Kuadrin global - Në rastet kur ndotja e mjedisit ka implikime globale (të tilla si ndryshimet klimatike), vendosja e gjobave më të larta mund të sinjalizojë një angazhim ndaj marrëveshjeve ndërkombëtare mjedisore. Kjo mund të kontribuojë në përpjekjet globale për të adresuar sfidat mjedisore dhe për të promovuar zhvillimin e qëndrueshëm.
* Efektin parandalues - Gjobat më të larta veprojnë si një pengesë, duke dekurajuar subjektet nga përfshirja në aktivitete që çojnë në ndotjen e mjedisit. Frika nga ndëshkimet e konsiderueshme financiare mund t'i motivojë kompanitë të investojnë në teknologji më të pastra dhe praktika më të mira mjedisore për të shmangur gjobat.
* Shpërndarjen e burimeve - Gjobat më të larta mund të inkurajojnë kompanitë që të ndajnë më shumë burime për programet e menaxhimit mjedisor dhe pajtueshmërisë. Kjo mund të çojë në rritjen e monitorimit, mirëmbajtjen e rregullt të pajisjeve të kontrollit të ndotjes dhe trajnimin e stafit për të siguruar që rregulloret mjedisore të ndiqen vazhdimisht.
* Investimin në kërkim dhe zhvillim - subjektet mund të investojnë në kërkim dhe zhvillim për të gjetur zgjidhje inovative që reduktojnë ndikimin e tyre mjedisor. Gjobat më të larta mund t'i shtyjnë kompanitë të eksplorojnë dhe zbatojnë teknologji dhe procese të reja që janë më miqësore me mjedisin.
* Fondet për mjedisin - Fondet e shtuara të mbledhura nga gjobat mund të përdoren për pastrimin e zonave të ndotura, restaurimin e ekosistemeve dhe zbatimin e projekteve në dobi të mjedisit.
* Ndërsa ka përfitime të mundshme, është thelbësore të merret në konsideratë kuadri më i gjerë rregullator, mekanizmat e zbatimit dhe shpërndarja e barabartë e barrës për të shmangur pasojat e padëshiruara ose ndikimet jo proporcionale në grupe të caktuara. Për më tepër, efektiviteti i rritjes së gjobave varet nga zbatimi i fuqishëm dhe sistemet e monitorimit.
* Sigurimin e **menaxhimit të integruar të mbetjeve**, nëpërmjet zbatimit të hierarkisë së mbetjeve përmes mirëmenaxhimit në secilën nga hallkat e kësaj hierarkie, duke filluar nga parandalimi, reduktimi, riciklimi, kompostimi, ripërdorimi dhe vetëm si hallkë e fundit dërgimi në venddepozitim apo landfill;
* Reduktimin e ndotjes së mjedisit si rezultat i uljes së sasisë së mbetjeve;
* Respektimin e hierarkisë së mbetjeve duke kontribuar në plotësimin e parimeve të menaxhimit të integruar të mbetjeve.

Shtimin e bizneseve të eko -turizmit (biznese miqësore ndaj mjedisit);

* Rritjen e numrit të turistëve, si rezultat e një mjedisi më të pastër që impakton përmes kushteve shumë të mira dhe mbetjeve që menaxhohen sic duhet dhe ana vizive pozitive e këtij impakti, sidomos në qytetet bregdetare të vendit.
* Përmirësim i cilësisë së mjedisit nëpërmjet menaxhimit të integruar të mbetjeve dhe zbatimit të hierarkisë së mbetjeve.
* Rritjen e masës së gjobës si një masë me ndikim të drejtëpërdrejtë në veprimtarinë ekonomike të subjekteve apo ekonominë/buxhetin e individëve do të ndikojë në ndërgjegjësimin e tyre për të shmangur kryerjen e veprimeve të cilat do të çonin në keqmenaxhimin e mbetjeve.
* Ndërgjegjësimin e komunitetit (individëve) pasi vendosja e gjobave më të larta do të ndikojë në rritjen e ndërgjegjësimit të publikut për çështjet e menaxhimit të mbetjeve dhe ato mjedisore. Qytetarët mund të bëhen më të ndërgjegjshëm për veprimet e tyre dhe të kërkojnë sjellje më të përgjegjshme nga subjektet dhe individët, duke krijuar një veprim kolektiv dhe sjelljen e duhur për mbrojtjen e mjedisit.

**Zhvillimi i ekonomisë qarkulluese:**

* Politikat që inkurajojnë riciklimin dhe përdorimin e produkteve të ricikluara promovojnë ekonominë cirkulare, duke zvogëluar nevojën për burime të reja dhe prodhimin e mbeturinave.
* Kjo gjithashtu krijon mundësi për krijimin e vendeve të punës në industrinë e riciklimit dhe rimanifestimin e produkteve.

Ndikimet joekonomike (sociale dhe mjedisore):

Përmirësimi i cilësisë së mjedisit mund të rezultojë në përfitime të shumta për qeverinë, shoqërinë dhe ekonominë. Disa nga ndikimet pozitive do të jenë:

* Me nje menaxhim te mire te mbetjeve, minimizohen ndotjet dhe impakti negativ mbi mjedisin. Kjo ndihmon ne ruajtjen e burimeve natyrore dhe te ekosistemit.
* **Minimizimi i ndikimit te mbetjeve toksike:** Nje menaxhim i mire i mbetjeve parandalon hedhjen e substancave kimike toksike ne ambient, duke zvogeluar rrezikun per shendetin e njeriut.
* **Kontrolli i mbetjeve infektive:** Ne rastin e mbetjeve te rrezikshme per shendetin publik, një menaxhim i mire siguron trajtim dhe depozitim te sigurt.
* Ruajtja e burimeve natyrore: Menaxhimi efikas i mbetjeve promovon riciklimin dhe rikuperimin e burimeve, duke reduktuar nevojën për lëndë të para dhe duke ruajtur burimet natyrore.
* Përmirësimi i cilësisë së ajrit: Hedhja e duhur e mbetjeve redukton çlirimin e ndotësve në ajër, duke kontribuar në cilësinë më të mirë të ajrit dhe reduktimin e problemeve të frymëmarrjes.
* Ruajtja e Energjisë: Riciklimi i materialeve konsumon më pak energji sesa nxjerrja dhe përpunimi i lëndëve të para. Duke ricikluar, ne ruajmë energjinë dhe reduktojmë emetimet e gazeve serrë që lidhen me nxjerrjen dhe prodhimin e burimeve.
* Minimizimi i shkatërrimit të habitatit: Vendgrumbullimet mund të çojnë në shkatërrimin e habitatit dhe humbjen e biodiversitetit. Praktikat e përmirësuara të menaxhimit të mbetjeve ndihmojnë në minimizimin e këtyre ndikimeve mjedisore.
* Zbutja e ndryshimeve klimatike. Reduktimi i emetimeve të gazeve serë: Deponitë prodhojnë metan, një gaz i fuqishëm serrë. Menaxhimi i duhur i mbetjeve, duke përfshirë kapjen e metanit nga deponitë dhe teknologjitë e mbetjeve në energji, mund të ndihmojë në zbutjen e ndryshimeve klimatike duke reduktuar këto emetime.
* Ndërgjegjësimi dhe edukimi: Zbatimi i programeve efektive të menaxhimit të mbetjeve ofron mundësi për edukimin dhe ndërgjegjësimin e publikut, duke inkurajuar praktikat e përgjegjshme të depozitimit të mbetjeve midis individëve dhe komuniteteve.
* Plotësimi i standardeve ndërkombëtare:

Menaxhimi i integruar i mbetjeve dhe cilësia e mjedisit ndihmon qeverinë të përmbushë standardet dhe marrëveshjet ndërkombëtare mjedisore si Konventa e Bazelit dhe nismat për uljen e ndotjes nga përdorimi i plastikës njëpërdorimëshe, duke rritur pozitën globale të vendit.

* Shmangia e ndëshkimeve: Pajtueshmëria me rregulloret e cilësisë së mbetjeve mund të parandalojë vendosjen e gjobave nga organet rregullatore.
* Rritja e përdorimit të metodave të riciklimit dhe zvogëlimit të mbetjeve mund të reduktojë ndikimin e landfill-ve dhe djegieve të dëmshme për mjedisin.
* Turizmi dhe përmirësimi i imazhit:

Tërheqje për turistët: Cilësia më e mirë e ajrit mund ta bëjë një vend ose qytet më tërheqës për turistët që kërkojnë një mjedis të pastër dhe të shëndetshëm.

* Imazhi pozitiv global: Vendet me cilësi të mirë të ajrit shpesh shihen më mirë në skenën globale, gjë që mund të ndikojë pozitivisht në marrëdhëniet ndërkombëtare dhe tregtinë.
* Barazia Sociale
* Barazia e shëndetit: Përmirësimi i cilësisë së ajrit mund të kontribuojë në reduktimin e pabarazive shëndetësore, duke përfituar popullatat e cenueshme që shpesh preken në mënyrë disproporcionale nga ndotja e ajrit.
* Përmirësimi i cilësisë së jetës: Mbetjet e mirëmenaxhuara kanë ndikim në cilësinë e përgjithshme të jetës, duke kontribuar në mirëqenien e qytetarëve në grupe të ndryshme socio-ekonomike.

Si përfundim, përfitimet e rritjes së menaxhimit të mbetjeve shtrihen në shumë sektorë, duke ndikuar pozitivisht në shëndetin publik, ekonominë, mjedisin dhe mirëqenien e popullatës.

* Përmirësimi i shëndetit publik

Sëmundjet e reduktuara të frymëmarrjes, të lëkurës dhe alergjitë e ndryshme: Mirëmenaxhimi i mbetjeve çon në shkallë më të ulët të problemeve të frymëmarrjes, të lëkurës dhe alergjive të ndryshme, duke rezultuar në uljen e kostove të kujdesit shëndetësor.

* Produktiviteti dhe fuqia punëtore:

Produktivitet më i mirë i fuqisë punëtore: Mjedisi më i pastër dhe pa mbetje të përhapura vend e pa vend mund të kontribuojë në një fuqi punëtore më të shëndetshme, duke çuar në rritjen e produktivitetit dhe uljen e mungesës nga puna për shkak të sëmundjes.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Opsioni 3**: - **I preferuar** është *amendimi/ndryshimi i ligjit ekzistues* “**Për menaxhimin e integruar të mbetjeve”, i ndryshuar**”.

Ky opsion është vlerësuar si më i miri pasi në radhë të parë siguron arritjen e objektivave kombëtarë për menaxhimin e integruar të mbetjeve, në përputhje dhe me EU *Acquis* për fushën e mbetjeve.

Amendimi/ndryshimi i ligjit lidhet me forcimin e kundërvajtjeve administrative në legjislacionin në fuqi për mbetjet me 30% të vlerës së gjobave, masë e cila do të ashpërsojë masat ndëshkuese.

Amendimi i ligjit krijon premisat për vijimin e një trendi përmirësues në menaxhimin e integruar të mbetjeve, pasi personat fizikë dhe juridikë dhe individët do të inkurajohen të ndërmarrin masat menaxhuese të duhura dhe në të njëjtën kohë të kenë dhe rritje të ndërgjegjësimit të tyre. **Opsioni 3** është më i preferuar edhe se Opsioni 2, pasi nëpërmjet tij synohet të arrihet një ekuilibër midis menaxhimit të integruar të mbetjeve dhe mbrojtjes së mjedisit.

Përzgjedhja e Opsionit të preferuar 3, sikurse përshkruam më lart, do të kontribojë në menaxhimin e integruar të mbetjeve dhe zbatimin e hierarkisë së mbetjeve si dhe parashikimin e kundërvajtjeve për individët, që ka munguar në legjislacionin ekzistues. Edhe saktësimi i dispozitës për gjobat e vendosura si titull ekzekutiv do të kontribojë në vjeljen në shakëllë më të madhe dhe eliminimin e burokracisë dhe tejzgjatjes së procesit.

Edhe nga pikëpamja e teknikës legjislative ky opsion është i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit vlerësohet së është një mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.

Gjithashtu me anë të këtij projektligji, plotësohen objektivat dhe arsyet për ndërhyrjen në ligj.

Ndryshimet ligjore prekin personat fizikë dhe juridikë dhe individët që ushtrojnë veprimtarinë e tyre dhe preken nga legjislacioni për menaxhimin e mbetjeve dhe mospërmbushja e detyrimit ligjor për kryerjen e pagesës së gjobës së vendosur për kundërvajtjet administrative të parashikuara në projektligj, do të përbëjnë titull ekzekutiv.

**Opsioni 0 i “*status quo-*së”** i mos ndërhyrjes me ndryshim apo politikë të re dhe

**Opsioni 1 “jo-rregullator”**

Ruajtja e status quo-s ose ndërhyrja jorregullatore sjell si pasojë që të vijohet me kuadrin ligjor ekzistues. Te dyja keto opsione nuk janë opsione te preferuar sepse nuk përmbushin objektivat e vendosura. Për këto arsye çdo masë me karakter jorregullator nuk i shërben qëllimit të ndërhyrjes dhe arritjes së objektivave.

**Opsioni 2** hartimi i një ligji të ri “**Për menaxhimin e integruar të mbetjeve”, të ndryshuar**”. Miratimi i një ligji të ri do t’i jepte zgjidhje problemeve të konstatuara, por edhe ky opsion nuk është opsioni i dëshiruar pasi rezultatet janë afërsisht të njëjta me atë të opsionit 3, por kostot janë më të larta dhe përdorimi i burimeve njerëzore është shumë më i madh.

Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere.

Për të kryer analizën me shumë kritere kemi marrë në konsideratë 4 opsione:

1. Opsioni 0 - Ruajtja e Status Quo-së;
2. Opsioni 1 – Jo rregullator’
3. Opsioni 2 - Hartimi i një ligji të ri për menaxhimin e integruar të mbetjeve;
4. Opsioni 3- Ndryshimi i ligjit “Për menaxhimin e integruar te mbetjeve”, i ndryshuar.

Përllogaritja e kostove dhe përfitimeve nga ndryshimet e parashikuara në këtë projektligj në vlerë monetare rezulton tejet i vështirë për t’u realizuar.

Në këtë kontekst për të bër vlerësimin e opsioneve janëë identifikuar pesë kritere me rëndësi së bashku me peshën respektive, përkatësisht:

* Vendosja e mekanizmave për reduktimin e ndotjes së mjedisit përmes **menaxhimit të integruar te mbetjeve** duke përmirësuar shëndetin dhe rritur mirëqënien e qytetarëve (5)
* Efikasiteti në mbrojtjen e interesave së qytetarve per një mjedis të pastër (4)
* Ndërgjegjësimin e personave fizik/juridik dhe individëve per të ruajtur mjedisin (3)
* Përmbushja e detyrimeve kombetare dhe nderkombetare lidhur me fushen e menaxhimit te mbetjeve dhe mbrojtjen e mjedisit. (3)
* Kosto-efektiviteti (5)

|  |  |  |  |  |  |
| --- | --- | --- | --- | --- | --- |
| **Kriteret** | **Pesha** | **Opsioni 0** | **Opsioni 1** | **Opsioni 2** | **Opsioni 3** |
| Vendosja e mekanizmave për reduktimin e ndotjes së mjedisit permes menaxhimit te integruar te mbetjeve duke përmirësuar shëndetin dhe rritur mirëqënien e qytetarëve | 5 | 2 (10) | 2 (10) | 5 (25) | 5 (25) |
| Efikasiteti në mbrojtjen e interesave së qytetarëve per një mjedis të pastër | 4 | 3 (12) | 3 (12) | 4 (16) | 5 (20) |
| Ndërgjegjësimi i personave fizik/juridik dhe individeve per menaxhimin e integruar te mbetjeve | 3 | 1 (3) | 1 (3) | 4 (12) | 4 (12) |
| Përmbushja e detyrimeve kombetare dhe nderkombetare lidhur me fushen e menaxhimit te integruar te mbetjeve | 3 | 2 (6) | 2 (6) | 3 (9) | 3 (9) |
| Kosto- efektiviteti | 5 | 1(5) | 2 (10) | 3(15) | 4 (20) |
| Piket |  | **36** | **41** | **77** | **86** |

Sipas metodës multikriteret opsioni 3, konsiderohet si opsioni me i mire i mundshëm që vlerësohet me pikë më të larta për përmbushjen e kritereve.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Strukturat përgjegjëse për zbatimin e këtij projektligji do të jetë:

1. “struktura përgjegjëse inspektuese në fushën e mjedisit” në bashkëpunim me MTM dhe

2. strukturat menaxhuese e inspektuese për mbetjet në bashki.

1. Struktura përgjegjëse kryesore për zbatim është Agjencia Kombëtare e Mjedisit , si institucion qendror publik në varësi të ministrit, që ushtron juridiksionin e vet në të gjithë territorin e Republikës së Shqipërisë, përmes zyrës qendrore dhe degëve rajonale në qarqe. Pranë AKM-së funksionon edhe struktura përgjegjëse inspektuese në fushën e mjedisit, që kontrollon zbatimin e kërkesave të këtij ligji.

2. Struktura menaxhuese që mbulon menaxhimin e mbetjeve në çdo bashki dhe Policia Bashkiake si strukturë inspektuese në nivel vendor bashkiak për çështje që lidhen me menaxhimin e mbetjeve.

Pengesat e mundshme për zbatimin e opsionit të përzgjedhur mund të identifikohen s:

* Mungesë bashkëpunimi midis intitucioneve shtetërorë të ngarkuara për zbatimin e tij;
* Mungese bashkëpunimi nga subjektet fizikë dhe juridikë gjatë kryerjes së procesit të inspektimit dhe kontrollit.
* Mungesë kapaciteti profesional dhe inspektues në Agjencinë Kombëtare te Mjedisit dhe strukturat përgjegjëse në pushtetin vendor në zbatimin të dispozitave të reja të ligjit ;
* Mungesa e raportimeve nga institucionet përgjegjëse lidhur me veprimtarinë inspektuese/kontrolluese në kuadër të legjislacionit për mbrojtjen e mjedisit;

Si masa për kalimin e këtyre pengesave të evidentuara janë identifikuar:

* Realizimi i një numri në rritje nga viti në vit i trajnimeve dhe ëorkshopeve të zhvilluara nga organet ligj zbatuese me qëllim rritjen e kapaciteteve të tyre;
* Krijimi i një netëork-u funskional dhe shkëmbimi i të dhënave të nevojshme mes strukturave të ndryshme ligjzbatuese, për të bërë sa më efektive veprimtarinë e tyre në terren;
* Inspektimet periodike që do të kryhen në terren nga inspektorët e ngarkuar nga ligji të cilët kanë si detyrë funksionale inspektimin dhe kontrollin.

Gjatë zbatimit të opsionit të preferuar të propozuar për të arritur qëllimet e politikës, nga ana e strukturave që merren me menaxhimin e integruar të mbetjeve, do të ndërmerren masat e mëposhtme:

* Inspektimet periodike që do të kryhen në terren nga strukturat përgjegjëse të ngarkuara nga ligji, të cilët kanë si detyrë funksionale inspektimin dhe kontrollin;
* Krijimi dhe administrimi i regjistrit të inspektimeve dhe kundërvajtjeve të evidentuara dhe masat ndëshkuese respektive si dhe menaxhimi i të dhënave në këtë regjistër nga Agjencia Kombëtare të Mjedisit (si institucioni i ngarkuar ligjërisht për monitorimin e mjedisit);
* Ngritja e sistemit të monitorimit menaxhimit të mbetjeve dhe planifikimi vjetor i inspektimeve bazuar në regjistrat e subjekteve fizikë dhe juridikë të pajisur me leje mjedisit për menaxhimin e rrymave të caktuara të mbetjeve.
* Realizimi i kontrolleve të përbashkëta dhe shkëmbimi i eksperiencave;
* Realizimi i një numri në rritje nga viti në vit i trajnimeve dhe ëorkshopeve të zhvilluara nga organet ligjzbatuese me qëllim rritjen e kapaciteteve të tyre;
* Shkëmbimi i të dhënave të nevojshme mes strukturave të ndryshme ligjzbatuese, për të bërë sa më efektive veprimtarinë e tyre në terren;

Gjithashtu, menaxhimi i integruar i mbetjeve kërkon dhe instrumenta financiarë që do të bëjnë të mundur arritjen e objektivave të dokumentit strategjik. Instrumentat financiarë përfshijnë: Planifikimin e buxhetit afatmesëm në nivel qendror.

Dhënia e një fondi dedikuar për mjedisin, bazuar në numrin e popullsisë që i jepet çdo vit Njësive të Vetqeverisjes Vendore. Zbatimi i Strategjisë do të kërkojë një impenjim të madh financiar të qeverisjes në nivel kombëtar dhe vendor për ta trajtuar menaxhimin e mbetjeve si një sektor strategjik. Rol të rëndësishëm luan edhe sektori privat që do të jetë mbështëetës kryesorë lidhur me financimet për të përmirësuar sistemin e menaxhimit të mbetjeve.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Ligji bazë për menaxhimin e integruar të mbetjeve parashikon ngritjen e Rrjetit Kombëtar të Monitorimit të Gjendjes së Mjedisit, i cili shtrihet në të gjithë territorin e Republikës së Shqipërisë dhe si autoritet kompetent menaxhues i këtij rrjeti është përcaktuar Agjencia Kombëtare e Mjedisit. Ministria përgjegjëse për mjedisin është institucioni kompetent për hartimin e politikave në kuadër të mbrojtjes dhe monitorimit të mjedisit, përfshirë fushën e mbetjeve. Po ashtu, çdo personi fizik apo juridik, ka detyrimin të kryeje monitorimin mbi shkarkimet e veprimtarisë së tij, në përputhje me dispozitat e legjislacionit për lejet e mjedisit dhe kushtet e përcaktuara në lejen përkatëse të mjedisit. Pra subjekti, kryen vet monitorimin e veprimtarisë së tij bazuar në kërkesat e ligjit për mbrojtjen e mjedisit dhe legjislacionit specifik. Ndërkohë ligji për menaxhimin e interguar të mbetjeve ka përcaktuar shprehimisht strukturën kontrolluese/inspektuese në fushën e mjedisit që kontrollon zbatimin e rregullave për ndalimin e keqmenaxhimit të mbetjeve dhe ndotjes në mjedis.

Masat monitoruese të parashikuara nga ligji për menaxhimin e integruar të mbetjeve janë:

1. monitorimi i zbatimit të politikave dhe strategjisë për menaxhimin e integruar të mbetjeve nga Ministria përgjegjëse për mjedisin dhe AKM;
2. monitorimi i operacioneve të transferimit të mbetjeve të rrezikshme dhe jo të rrezikshme nga personat fizikë dhe juridikë;
3. raportimi mbi vetmonitorimin nga operatorët në AKM.

Projektligji përmban nene specifike për përcaktimin e organeve të kontrollit si dhe sanksionet, duke paraqitur organet përgjegjëse që monitorojnë rregullat për menaxhimin e integruar të mbetjeve dhe ndalimin e ndotjes në mjedis.

Opsioni i preferuar përcakton institucionet:

* Ministria e Turizmit dhe Mjedisit (me institucionet e saj të varësisë të fushës),
* Struktura përgjegjëse inspektuese në fushën e mjedisit:
* Agjencia Kombëtare e Mjedisit dhe Inspektorati i mjedisit pranë saj, dhe
* Strukturat inspektuese për mbetjet dhe mjedisin në bashki.

Ndër treguesit për të matur arritjen e qëllimeve të politikës mund të rendisim:

- Sasia e mbetjeve e mirëmenaxhuar në mënyrë të integruar duke zbatuar hierarkinë e mbetjeve dhe rritjen e shkallës së riciklimit;

- Reduktimi i sasisë së mbetjeve që shkon në landfille,dhe i ndotjes së mjedisit krahasuar me periudhën para zbatimit të këtij ligji;

- Ulja e rasteve të keqmenaxhimit të mbetjeve me anëë tëë veprimeve në kundërshtim me dispozitat ligjore të parashikuara në lidhje me hedhjen, groposjen, djegjen, braktisjen, depozitimin dhe asgjesimin e mbetjeve;

- Eliminimi i rasteve të hedhjes, groposjes, djegjes, braktisjes, depozitimit dhe asgjësimit të mbetjeve nga indivitë në kundërshtim me dispozitat e ligjit;

- Të dhëna lidhur me progresin vjetor për sasinë e mbetjeve të menaxhuar në përputhje me formatet e miratuara të raportimit sipas rrymave të mbetjeve.

- Numri i gjobave (reduktimi) krahasuar me periudhën para miratimit të këtij ligji;

- Numri i personave fizik/juridik të cilat respektojnë normat e shkarkimeve të ndotësve te mjedisit për shkak të rritjes së e zbatimit dhe përforcimit të legjislacionit kombëtar në fushën e mbrojtjes se mjedisit;

- Reduktimi i numrit të qytetarëve që paraqesin problematika shëndetësore të shkaktuara nga keqmenaxhimi i mbetjeve dhe ndotja e mjedisit (alergji, sëmundjeve të ndryshme respiratore, sëmundjë të lëkurës);

Ndryshimet ligjore do të ndikojnë pozitivisht tek institucionet të cilët monitorojnë operatorët. Nëpërmjet raportimeve të përditësuara dhe të dorëzuara në kohë sipas parashikimeve ligjore nga operatorët përgjegjës, Agjencia Kombëtare e Mjedisit dhe ministria përgjegjëse për mjedisin, do të përditësojë informacionin mbi sasitë e mbetjeve që vijnë nga aktivitetet që rregullohen nga ky ligj. Në rast se do të jetë e nevojshme, struktura përgjegjëse e kontrollit dhe inspektimit do të ndërmarrë kontrollet për verifikimin në terren lidhur me të dhënat e raportuara nga ana e personave fizikë dhe juridikë.

**Raporti i vlerësimit të ndikimit – Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Shifrat në tabelë janë të shprehura në mijë (000) Lekë.**

**OPSIONI 2 i preferuar amendimi i ligjit “Për menaxhimin e integruar të mbetjeve” i ndryshuar:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – njëhere |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Përfitim për buxhetin – në vazhdim \* |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në mijë lekë** | | **Vlera aktuale neto në mijë lekë** |
| **Kosto** | **Përfitimi** |
| Opsioni 0 | **N/A** | **N/A** | **N/A** |
| Opsioni 1 | **N/A** | **N/A** | **N/A** |
| Opsioni 2 | N/A | N/A | N/A |